ਟੀ.ਕੇ. ਪਦਮਿਨੀ
ਟੀਕੇ ਪਦਮਿਨੀ (12 ਮਈ 1940 – 11 ਮਈ 1969) ਦੱਖਣ ਭਾਰਤ ਦੇ ਰਾਜ ਕੇਰਲਾ ਦੀ ਇੱਕ ਭਾਰਤੀ ਚਿੱਤਰਕਾਰ ਸੀ। ਲਲਿਤ ਕਲਾ ਅਕਾਦਮੀ ਦੇ ਚੇਨਈ ਕੇਂਦਰ ਤੋਂ ਕਈ ਪੁਰਸਕਾਰਾਂ ਦੀ ਪ੍ਰਾਪਤਕਰਤਾ, ਉਹ ਪ੍ਰਮੁੱਖ ਭਾਰਤੀ ਮਹਿਲਾ ਚਿੱਤਰਕਾਰਾਂ ਵਿੱਚੋਂ ਇੱਕ ਸੀ। ਉਸ ਦੀਆਂ ਪੇਂਟਿੰਗਾਂ ਨੂੰ ਨੈਸ਼ਨਲ ਆਰਟ ਗੈਲਰੀ, ਸਲਾਰ ਜੰਗ ਮਿਊਜ਼ੀਅਮ, ਹੈਦਰਾਬਾਦ ਅਤੇ ਕੇਰਲਾ ਲਲਿਥਾਕਲਾ ਅਕਾਦਮੀ ਦੀ ਦਰਬਾਰ ਹਾਲ ਗਰਾਊਂਡ ਆਰਟ ਗੈਲਰੀ ਵਿੱਚ ਪ੍ਰਦਰਸ਼ਿਤ ਕੀਤਾ ਗਿਆ ਹੈ। 11 ਮਈ 1969 ਨੂੰ 29 ਸਾਲ ਦੀ ਉਮਰ ਵਿੱਚ ਉਸਦੀ ਮੌਤ ਹੋ ਗਈ।